OpenLLM-France/wikimedia huggingface dataset:
# Urbanització Mas Llunès

Urbanització Mas Llunès és una urbanització que pertany al nucli de població de Vilanna del municipi de Bescanó. La vegetació autòctona és a base de pins, alzines i roures. Comunica per carretera amb Bescanó, Anglès, Bonmatí, Vilanna i Estanyol.

## Llocs d'interès

* Restaurant la Masia
* Local social

## Galeria d'imatges

* Rètol
* Plànol
* Restaurant la Masia
* Local social
* Piscines

## Enllaços externs

* Relació de carrers de la urbanització Mas llunès
# Ricky Merino

Ricardo Luis Urdiales Merino (Palma, Illes Balears; 1 de setembre de 1986), popularment conegut com a Ricky Merino, és un cantant, actor i presentador de televisió mallorquí que va saltar a la fama després de la seva participació en el programa musical Operación Triunfo 2017. Des de la seva participació, ha llançat amb èxit al mercat diversos temes en solitari, participat en una extensa gira i en diversos programes de televisió, així com en la plataforma Netflix a escala internacional amb el programa ¡A cantar!.
Entre 2011 i 2014 Ricky complementa la seva formació en interpretació, cant i ball per desenvolupar les seves aptituds i inquietuds artístiques. En aquests anys comença a escriure i dirigir els seus propis curtmetratges entre els quals destaquen No respires (2013), seleccionat i guardonat en més de vint festivals nacionals i internacionals, Motivo de una ruptura (2014), Por reptición (2014) tots dos finalistes en la XII edició del Jameson Notodofilmfest i la websèrie La movida (2011-12).

## Discografia

Senzills
2017: «Nuestra Isla»
2018: «Miénteme»
2019: «A Mi Manera»
2020: «Perfecto»
2020: «Bestia» (con Danny Romero)
2020: «Smalltown Boy»
2020: «Smalltown Boy» (feat. Conchita Wurst)
EP
2019: «Miénteme (Maxisingle)»
Col·laboracions
2020: «Piensa En Positivo» (amb Agoney, Aleks Syntek, Buika, Delaporte, Escuela Jana, Fran Perea, Jaime Summers, Jorge Megó, Kika Lorace, La Prohibida, Miguel Lara, Molina Molina, Paco Clavel, Rafa Sánchez, Sara Pérez, Siloé, The Porto Sisters, Varry Brava i Vega)

## Referències

* ↑ rtve.es. «Operación Triunfo 2017, Ricky es concursante de OT».
* ↑ los40.com. «‘¡A Cantar!’: El concurso musical de Netflix junto a Ricky Merino».
* ↑ imdb.com. «'Por Repetición' en imdb».
* ↑ filmaffinity.com. «‘Por Repetición’ de Ricky Merino».
* ↑ ultimahora.es. «La cinta ‘No Respires’ se corona como vencedora del festival ‘Palma en corto’».
# Florence Kiplagat

Florence Kiplagat, nascuda Florence Jebet Kiplagat (Keiyo District, Kenya, 27 de febrer de 1987) és una corredora de fons professional kenyana.
Ha estat dues vegades campiona del món, després d'haver guanyat el Campionat del Món de Cross Country de la IAAF de 2009 i el Campionat del Món de Mitja Marató de la IAAF de 2010. Va ser el rècord mundial de la mitja marató femení, amb un temps d'1:05:09 hores, fins que la va batre Peres Jepchirchir el 10 de febrer de 2017 a la Mitja Marató RAK. També ha representat Kenya a la pista, després d'haver guanyat la medalla de plata en els 5.000 metres al Campionat del Món júnior d'atletisme de 2006. Va competir en els 10.000 m als Campionats del Món d'Atletisme de 2009 i va ser la titular del rècord de Kenya a l'esdeveniment amb el seu millor temps de 30:11,53 minuts fins que Vivian Cheruiyot la va trencar el 12 d'agost de 2016 als Jocs Olímpics de Rio. Kiplagat forma part del 'NN Running Team', un equip internacional de corredors de fons d'elit gestionat per Global Sports Communication.

## Referències

* ↑ Pou, Salvador. «Florence Kiplagat, torna on va fer història». 19/11/2014. Arxivat de l'original el 6 d’agost 2022. [Consulta: 6 agost 2022].
* ↑ «A runner by default, Kiplagat now targets the ultimate prize - Amman 2009». World Athletics. [Consulta: 6 agost 2022].
# Mirabai

Mirabai (1503 - 1570) fou una princesa rajput, cantant i poeta mística del vixnuisme, autora de 1.300 poemes.
Casada amb un governador local però sense fills, ella es considerava esposa de Krixna, fet que li va comportar nombrosos problemes amb la seva família política. Fins i tot, hi ha llegendes que asseguren que diversos parents van provar d'assassinar-la per no haver renegat de la seva fe. Finalment, cansada de l'assetjament, va fugir i va començar una peregrinació per tota l'Índia, cantant i ballant per mantenir-se.
Els seus poemes es basen en estructures rítmiques amb una tornada i un contingut altament espiritual, recopilats en l'anomenat Padavali. En aquests, expressa el seu amor cap a la divinitat, amb la qual anhela unir-se. La seva popularitat va fer que es recitessin durant segles i que hagin passat a la cultura popular.

## Referències

* ↑ "Mirabai", Encyclopaedia Britannica, volum 8, 1992
* ↑ Jourcin i Van Tieghem, Diccionario de las mujeres célebres, 1970
# Palau dels Comtes de Cervelló

El Palau dels Comtes de Cervelló està situat en la localitat d'Anna (Canal de Navarrès, País Valencià). Va ser construït a inicis del segle xvii, després de concedir el rei Felip III d'Espanya el 3 de maig de 1604 la vila d'Anna amb el títol de Comtat a Ferran Pujades de Borja. Aquest palau està aixecat sobre l'antic castell d'Anna.
El palau constava d'un cos principal que requeia al Passeig de l'Albereda i altres tres cossos, el posterior requeia al riu Anna. Aquest palau ha estat restaurat en diferents èpoques sense guardar uniformitat i estil.
En l'interior hi havia un pati i en el seu centre hi destacava un sortidor. Les parets que voltaven aquest pati estaven coronades per petits merlets amb sortints d'espitlleres i finestres d'estil gòtic encara que amb modificacions posteriors. En un dels seus extrems hi havia una rampa que conduïa a un subterrani.
En el cos principal del palau es troba la porta d'accés. En un dels seus extrems presentava un sortint que hagué de formar en altre temps una torrassa. El vestíbul és abovedat, amb arcs apuntats i finestres del mateix tipus.
Adossat al palau, es troba la capella de Santa Anna amb sortida a la plaça de l'Albereda. Els seus finestrals orientats cap al Nero, permeten contemplar un panorama majestuós amb el riu d'Anna.

## Referències

* Aquest article incorpora material procedent de la pàgina web de la Federació Valenciana de Municipis i Províncies, que mitjançant una autorització va permetre agregar contingut i imatges i publicar-los sota llicència GFDL.
* Història d'Anna

## Enllaços externs

* Anna hi demana ajuda a la Diputació per a equipar el Palau dels Comtes de Cervelló (Las Províncias)
* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=2674. Data de consulta: 1r setembre 2023.
# Valentine, venjança fosca

Valentine, venjança fosca és una pel·lícula d'acció indonèsia dirigida per Agus Pestol i escrita per Beby Hasibuan, basada en el personatge de ficció Valentine publicat per Skylar Comics. La pel·lícula és protagonitzada per Estelle Linden com a Srimaya, una cambrera de cafeteria que somia a convertir-se en actriu. Aquesta pel·lícula situa l'actor de Hollywood Matthew Settle com a Bono. A més, compta amb un repartiment d'actors i actrius indonesis com Arie Dagienkz, Fendy Pradana, Joshua Pandelaki, Lily S.P., Mega Carefansa, Indra Birowo, Ahmad Affandy i Nabila Putri. S'ha doblat i subtitulat al català.

## Referències

* ↑ Kotzathanasis, Panos. «Film Review: Valentine: Dark Avenger (2019) by Ubay Fox» (en anglès americà), 16-05-2019. [Consulta: 25 juliol 2023].
* ↑ Heath, Day. «Valentine: The Dark Avenger (Movie Review)» (en anglès), 13-05-2019. [Consulta: 25 juliol 2023].
* ↑ «Valentine». Goita què fan, ara!. [Consulta: 25 juliol 2023].
# Cantó de Moirans-en-Montagne

El cantó de Moirans-en-Montagne és un cantó francès del departament del Jura, situat al districte de Saint-Claude. Té 16 municipis i el cap és Moirans-en-Montagne.

## Municipis

* Chancia
* Charchilla
* Châtel-de-Joux
* Coyron
* Crenans
* Les Crozets
* Étival-les-Ronchaux
* Jeurre
* Lect
* Maisod
* Martigna
* Meussia
* Moirans-en-Montagne
* Montcusel
* Pratz
* Villards-d'Héria

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Perrier | PCF |
| 1949-1955 | M. Delatour | PPUS, després MRP |
| 1955-1965 | M. Clerc | radical |
| 1965-1973 | Jean Vincent | Divers gauche |
| 1973-1985 | Charles Favre | divers droite, després UDF-CDS |
| 1985-2001 | Jean Burdeyron | divers droite, després UDF-DL, després RPR |
| 2001-2011 | Marie-Christine Dalloz | UMP |
| 2011- | Jean Burdeyron | CNPT |
| les dades anteriors no són pas conegudes ||||
# Ski

Ski ( escolteu-ne la pronunciació en noruec) és un antic municipi situat al comtat d'Akershus, Noruega. Té 30.261 habitants (2016) i té una superfície de 165.5 km². El centre administratiu del municipi és el poble homònim.
El municipi es troba al sud d'Oslo, al comtat d'Akershus. Limita al nord amb Oslo, amb Oppegård a l'oest, amb Enebakk a l'est, amb Ås al sud-oest i amb Hobøl al sud-est. Ski és un municipi de l'interior i és separat del continent pel fiord d'Oslo.
El paisatge està dominat per turons, boscos i conreus intercalats amb els assentaments. De fet, 102.12 del total de 165,5 quilòmetres quadrats de superfície que pertanyen al municipi són boscos. Pel municipi hi passen les carreteres E06 i E18, així com una línia de tren.

## Ciutats agermanades

Ski manté una relació d'agermanament amb les següents localitats:
* Viimsi, Estònia.
* Solna, Suècia.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].
* ↑ «Välissuhted» (en estonià). Viimsi vald. [Consulta: 5 març 2011].
* ↑ «Networks, town twinning and partnerships». City of Solna. Arxivat de l'original el 2013-08-04. [Consulta: 4 agost 2013].

## Enllaços externs

* Ski - Lloc web oficial
# Lavini Lusci

Lavini Lusci, en llatí Lavinius Luscius, fou un poeta còmic romà, rival de Terenci que l'esmenta diverses vegades en els pròlegs de les seves comèdies.
Eli Donat menciona només el títol d'una de les seves comèdies, que és l'única que se li coneix, encara que ben segur en va escriure algunes altres. Volcaci Sedigit li assigna el novè lloc en la llista de poetes còmics, segons Aule Gel·li.

## Referències

* ↑ Luscius, Lavinius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 842
# Jeff Hornacek

Jeffrey John Hornacek (nascut a 3 de maig de 1963) és un exjugador professional de bàsquet estatunidenc, que va destacar a l'època daurada dels 90s als Utah Jazz a la NBA al costat de Karl Malone i John Stockton.
Jugava d'escorta a la NBA, de 1986 a l'any 2000, i abans a la lliga universitària NCAA a Iowa State University.￼Recentment va ser entrenador ajudant als Houston Rockets. Abans havia estat primer entrenador tant als Phoenix Suns (2013–2016) com als New York Knicks (2016–2018).

## Referències

* ↑ «Jeff Hornacek | Utah Jazz» (en anglès). [Consulta: 27 agost 2022].
# Porta dovellada de l'Ajuntament

La Porta dovellada de l'Ajuntament és una obra d'Alella (Maresme) inclosa a l'Inventari del Patrimoni Arquitectònic de Catalunya.

## Descripció

Portal adovellat de mig punt de pedra tallada. Col·locat a la seu de l'Ajuntament, un edifici de nova construcció. En enderrocar l'antic edifici, la portalada fou desmuntada i reinstalada de nou. Sobre la dovella clau hi ha una inscripció amb el nom d'Alella i la data 1591. Al centre un escut amb restes de policromia conté una ala esculpida.

## Referències

* ↑ «Porta dovellada de l'Ajuntament». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Ken Wharton

Ken Wharton va ser un pilot de curses automobilístiques anglès que va arribar a disputar curses de Fórmula 1.
Ken Wharton va néixer el 21 de març del 1916 a Smethwick, Anglaterra i va morir el 12 de juny del 1957 en un accident disputant una cursa al circuit d'Ardmore, prop d'Auckland, Nova Zelanda.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 18 de maig el GP de Suïssa, que era la prova inaugural de la temporada.
Ken Wharton va participar en setze (15 sortides) curses puntuables pel campionat de la F1, repartides en quatre temporades 1952, 1953, 1954 i 1955.
Wharton va disputar i guanyar nombroses curses fora del món de la Fórmula 1.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | Scuderia Franera | Frazer-Nash | Bristol | SUI 4 | 500 | BEL Ret | FRA | GBR | ALE | | | | 13è | 3 |
| 1952 | Scuderia Franera | Frazer-Nash | Bristol | | | | | | | HOL Ret | | | 13è | 3 |
| 1952 | Scuderia Franera | Cooper | Bristol | | | | | | | | ITA 9 | | 13è | 3 |
| 1953 | Ken Wharton | Cooper | Bristol | ARG | 500 | HOL Ret | BEL | FRA Ret | GBR 8 | ALE 7 | SUI | ITA NC | - | 0 |
| 1954 | Owen Racing Organisation | Maserati | Maserati | ARG | 500 | BEL | FRA Ret | GBR 8 | ALE NVS | SUI 6 | ITA | ESP 8 | - | 0 |
| 1955 | Vandervell Products Ltd | Vanwall | Vanwall | ARG | MON | 500 | BEL | HOL | GBR 9 | ITA Ret | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 16 | 0 | 0 | 0 | 0 | 3 |
# Palau dels Condes de Toreno

El palau dels Condes de Toreno és un dels principals exemples d'arquitectura civil barroca de la ciutat d'Oviedo (Astúries, Espanya).

## Història

És obra de l'arquitecte Gregorio de la Roza, qui ho va edificar entre 1673 i 1675 per encàrrec de la família Malleza Doriga. Està situat en el número 5 de la plaça Porlier de la capital asturiana.

## Característiques

Els seus elements més significatius són la façana, asimètrica, feta a força de carreus i la portada, amb columnes i blasons disposats a cada costat d'una balconada central, i buits en forma de sageteres, balconades i finestres. A l'interior destaca un pati amb columnes toscanes, a més d'una monumental escala de pedra a la dreta.
L'edifici, declarat Monument Històric-Artístic va albergar la seu de la Biblioteca Pública Provincial (juntament amb el Centre Coordinador de Biblioteques i l'Arxiu Històric Provincial) des de febrer de 1958 fins a novembre de 1987. Actualment alberga la seu del Real Institut d'Estudis Asturians (RIDEA), entitat fundada en 1946 amb el propòsit d'estimular quantes recerques servissin al manteniment i enriquiment del patrimoni cultural i artístic de la regió en el seu vessant pròpiament asturià.
En el palau va néixer el polític i historiador José María Queipo de Pla, VII comte de Toreno, ambaixador enviat per la Junta General del Principat davant el govern anglès durant la Guerra de la Independència per recaptar la seva ajuda; també va ser diputat, president del Consell de Ministres i reformista.

## Referències

* ↑ «Biblioteca de Asturias». Arxivat de l'original el 2017-11-14. [Consulta: 31 juliol 2014].
# Valentine Hugo

Valentine Hugo (Boulogne-sur-mer, 1887 - París, 1968) fou una artista francesa casada amb el nét de Víctor Hugo. Destaca el seu paper d'il·lustradora de llibres i de decorats de teatre. Va estar molt vinculada als moviments artístics i literaris de la primera meitat del segle xx, especialment amb el surrealisme; companya d'André Breton i Max Ernst, relaciona l'escriptor amb els surrealistes per qui senten gran admiració i fascinació, considerant-lo precursor de l'automatisme. Realitza nombrosos retrats dels personatges del seu entorn i manté una bona relació amb Dora Maar.

## Referències

* ↑ Ibiza i Osca, Vicent. Dona i art a Espanya : diccionari d'artistes d'abans de 1936. València: Institució Alfons el Magnànim, Diputació de València, 2006. ISBN 84-7822-484-X.
# Cantó de Moissac-2

El cantó de Moissac-2 és un cantó francès del departament de Tarn i Garona, situat al districte de Los Sarrasins. Té 3 municipis i el cap és Moissac.

## Municipis

* Moissac
* Lisac
* Senta Tecla de Montesquiu

## Història

Llista dels consellers generals successius :
| Data d'elecció | Identitat | Partit |
| 1985-1998 | Louis Violle | PRG |
| 1998- | Guy-Michel Empociello | PRG |
| les dades anteriors no són pas conegudes ||||

## Referències

* ↑ Décret n° 73-676 du 13 juillet 1973 portant création de cantons dans le département de Tarn-et-Garonne.
# SketchUp

SketchUp és un programa de modelatge en 3D dissenyat per a arquitectura, enginyeria civil, i enginyeria mecànica, així com animació i desenvolupaments de videojocs. El programa, que està dissenyat per la facilitat-ne l'ús, permet la col·locació dels models en Google Earth.
Google 3D Warehouse permet als usuaris de SketchUp buscar, descarregar i contribuir amb models lliures.

## Història

SketchUp va ser desenvolupat per la companyia @Last Software de Boulder (Colorado), co-fundada el 1999 per Brad Schell. Google va adquirir @Last Software el 14 de març de 2006, atrets pel treball @Last Software en l'elaboració d'un plug-in per Google Earth. SketchUp 6, la primera versió de Google, va ser llançada el 9 de gener de 2007. SketchUp, des de 2012 és propietat de Trimble Navigation, una companyia dedicada a cartografia, topografia, i equips de navegació.

## Referències

* ↑ «What makes SketchUp great». Google SketchUp website. Google, 25-03-2010. Arxivat de l'original el 8 de febrer 2010. [Consulta: 22 maig 2010].
* ↑ «@Last gets 'Googled'». It.tmcnet.com, 15-03-2006. [Consulta: 22 maig 2010].
* ↑ «SketchUpdate». Sketchup.com. Arxivat de l'original el 27 de gener 2008. [Consulta: 22 maig 2010].
* ↑ Bacus, John. «A new home for SketchUp». [Consulta: 16 juny 2012].
* ↑ «Linking Positioning to Productivity». Trimble Navigation Limited. Arxivat de l'original el 29 d’abril 2012. [Consulta: 16 juny 2012].

## Vegeu també

* QCAD
* LibreCAD
* AutoCAD
* DraftSight

## Enllaços externs

* SketchUp - Lloc web oficial
# Zamora (Michoacán)

Zamora és un municipi de l'estat de Michoacán. Zamora és el cap de municipi i principal centre de població d'aquesta municipalitat. Aquest municipi és a la part sud de l'estat de Michoacán de Ocampo. Limita al nord amb els municipis de Cotija, al sud amb Zinapecuaro, a l'oest amb Santa Clara i a l'est amb Chavinda.

## Referències

* ↑ Monografia municipal de Zamora Arxivat 2016-06-25 a Wayback Machine.INAFED, 2015. (castellà)

## Vegeu també

* Bisbat de Zamora (Mèxic)
# Ken Ross

Ken Ross (Paterson, Nova Gal·les del Sud, 11 d'agost de 1900 - Gosford, 1 de març de 1974) fou un ciclista australià, professional des del 1922 fins al 1928. Va destacar en les curses de sis dies on va aconseguir tres victòries.

## Palmarès

* 1922
** 1r als Sis dies de Sydney (amb George Hammond)
* 1925
** 1r als Sis dies de Sydney (amb George Dempsey)
* 1927
** 1r als Sis dies de Sydney (amb Jack Fitzgerald)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Robert D. Hughes

Robert D. Hughes (Londres, 1964). És historiador de les idees i traductor. Després de trobar-se en moltes referències el nom de Ramon Llull, tant en l'àmbit de la literatura com en el de la història de la filosofia i de la teologia, i havent cursat la major part dels seus estudis en universitats angleses (Oxford, Humberside, Lancaster), l'any 1998, Hughes va decidir fer el seu doctorat sobre el pensament de l'escriptor mallorquí. Aquest autor li ha servit de porta d'entrada a la literatura medieval catalana. Des de l'any 2004 ha traduït a l'anglès les Homilies d'Organyà; una part de la Crònica, de Ramon Muntaner, i dues antologies d'escrits de Francesc Eiximenis i de Sor Isabel de Villena, a més d'opuscles lògics i metafísics d'autors escolàstics, com ara Sant Vicent Ferrer i Pere Tomàs (Petrus Thomae). També ha traduït –o està en curs de traduir– estudis científics, tant monogràfics com globals, sobre Ramon Llull. Tot i que ara treballa com a estudiós independent, és des de 2002 investigador honorífic (Honorary Research Fellow) de la University of Lancaster. Des de l'any 2006 és també magister de la Maioricensis Schola Lullistica així com membre del Centre de Documentació Ramon Llull de la Universitat de Barcelona. A més, la seva traducció de Ramon Muntaner va ser nominada al premi Lois Roth 2007 de l'Associació de Llengües Modernes (MLA). Casat, viu a Praga. Amb una formació tant en llengües com en Belles Arts, manté un viu interès en les esferes de la cultura literària, filosòfica i visual.

## Referències

* ↑ «Robert D. Hughes». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Vescomtat d'Usès

El vescomtat d'Usès fou creat vers el 1325 per a Robert, senyor d'Usès. Els senyors d'Usès apareixen documentats el segle xi però eren segurament anteriors (probablement de finals del segle ix). La manca de comtes titulars els va donar el poder, però sovint enfrontats amb els altres grans senyors de l'Usège o País d'Usès, els bisbes d'Usès. El 1229 Usès va passar a la corona i els senyors esdevingueren vassalls del rei, al que sempre havien estat i foren fidels. Cap al 1325 el rei els va concedir el títol de vescomtes. El 1565 el rei els va fer ducs i el domini vescomtal va esdevenir el Ducat d'Usès.

## Senyors d'Usès al segle xiii

* Ramon ?-1210
* Ramon Decan (fill) 1210-?
* Bermond II (germà) ?-1231
* Decan I (fill) 1231-1285
* Bermond III (fill) 1285-1318

## Llista de vescomtes

* Robert I (fill) 1318-1349 (primer vescomte)
* Decan II (fill) 1349-1371
* Ramon I (fill) 1371-1374
* Alsias (germà) 1374-1392
* Robert II (fill) 1392-1426
* Joan I (fill) 1426- c. 1480
* Simona (filla) c. 1480-1515
* Jaume, senyor de Crussol 1486-1525
* Carles (fill) 1525-1546
* Antoni de Crussol (fill) 1546-1565
* Convertit en el Ducat d'Usès (el mateix Antoni fou fet duc) el 1565
# Cantó de Rodés-Oest

El cantó de Rodés-Oest és un cantó francès del departament de l'Avairon, situat al districte de Rodés. Té sis municipis i el cap cantonal és Rodés.

## Municipis

* Druèla
* Luc-la Primalba
* Olemps
* Rodés

## Història

Llista dels consellers generals successius :
| Data d'elecció | Identitat | Partit |
| 1988-19948 | André Laur | UDF |
| 1994-2008 | Jean-Paul Espinasse | MoDem |
| 2008-2010 | Christian Teyssèdre | PS |
| 2010- | Nicole Laromiguière | PRG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | | | | 19.690 | 20.558 | 21.593 |